அம்பாவின் சாபம் - முதல் பாகம் 6,7&9

Mon, 03 Jul 2023 03:46:44 +0000

6அஸ்தினாபுரத்துக்கு காசி மன்னன் அவனோட பொண்ணுங்க அம்பா, அம்பிகா, அம்பாலிகா சுயம்வரத்துக்கு ஓலை அனுப்பாததால காண்டான ராஜமாதா சத்யவதி, பீஷ்மன்ட்ட காசிக்குப் போயி மூணு பொண்ணுகளையும் தூக்கிட்டு வரச்சொல்றா. ரதத்துல தனி ஆளா வில் அம்போட காசிக்குப் போன பீஷ்மன், நேரா அரண்மனைக்குப் போறான். அங்க அம்பா, அம்பிகா, அம்பாலிகான்னு மூணு இளவரசிகளுக்கும் சுயம்வரம் நடந்திட்டிருக்கு,மாஸ் என்ட்ரி குடுத்த பீஷ்மன் "காசி மன்னா. சுயம்வரத்துக்கு எங்களுக்கு மட்டும் ஓலை அனுப்பாம அவமானப்படுத்திட்ட. அதனால மூணு இளவரசிகளையும் தூக்கிட்டு வரச்சொல்லி ராஜமாதா சத்யவதி உத்தரவு போட்டுட்டாங்க. இதோ தூக்கிட்டுப் போறேன். முடிஞ்சா தடுத்துக்கோ"ன்னு சொல்லிட்டு மூணுபேரையும் இழுத்துட்டுப் போறான் பீஷ்மன்.இந்த பீஷ்மன் அவன் நெனச்ச நேரத்துல சாகுற வரம் வாங்குனதால, சண்டை போட்டு ஜெயிக்கமுடியாது. அதனால மாவீர மன்னர்கள் எல்லாரும் வேடிக்கை மட்டும் பாக்குறாங்க. வேறென்ன பண்ணமுடியும்? தன்னை விட வலுத்தவன் கிட்ட பாச்சா பலிக்காது.மூணு பொண்ணுங்களையும் தூக்கிட்டு ரதம் வர்ற வழியில அம்பாவோட லவ்வர் சால்வன் பீஷ்மன் கிட்ட சண்டைக்கு வர்றான்.  அவனையும் தோற்கடிச்சிட்டு நேரா அஸ்தினாபுரம் வந்த பீஷ்மன், மூணு பேரையும் சத்யவதி கிட்ட ஒப்படைக்கிறான். அம்பா தன்னோட லவ்வர் சால்வன் பத்தி சத்யவதி கிட்ட சொன்னவுடனே, சத்யவதி அம்பா விரும்புனவன போய் கட்டிக்கோன்னு சொல்லி அனுப்பிவிடுறா. (காதலுக்கு மரியாதை)அம்பா அவ லவ்வர் சால்வனைத் தேடிப்போய் "நம்ம லவ் பத்தி சொன்னவுடனே என்னை அனுப்பி வச்சிட்டாங்க. வா கல்யாணம் பண்ணலாம்"னு கூப்பிட்டதுக்கு "நா பீஷ்மனோட சண்டை போட்டு தோத்துட்டேன். இனி உன்னை கல்யாணம் பண்ணமாட்டேன். கெளம்பு கெளம்பு"ன்னு கெளப்பிவிட்டான் அவ லவ்வர் சால்வன். (என்னடா லாஜிக் இது? சால்வனை ஒருபக்கம் லவ் பண்ணிட்டு இன்னொரு பக்கம் சுயம்வரமும் பண்ணுவ. சுயம்வரம் பெயிலியர் ஆனவுடனே திரும்பிவந்து லவ்வர் கால்ல விழுவியா?)அம்பாவுக்கு கிரிட்டிகல் பொசிசன். என்ன பண்றதுன்னு தெரியல. ஒட்டுமொத்த கோபமும் பீஷ்மன் மேல திரும்புது. அந்த பீஷ்மன் கிட்டயே நியாயத்தைக் கேப்போம்னு அஸ்தினாபுரம் அரண்மனைக்குத் திரும்புறா.அங்க வந்து பாத்தா, அந்த நோஞ்சாம்பய விசித்ரவீரியனுக்கு அம்பிகா, அம்பாலிகா ரெண்டு பேரையும் கல்யாணம் பண்ணி வைக்கிறாங்க ராஜமாதா சத்யவதியும், பீஷ்மனும்.இதுதான் சமயம்னு அம்பா நேரா சத்யவதி கிட்ட போயி, நடந்த லவ் பெயிலிர சொல்லி,  தன்னையும் விசித்ரவீரியனுக்கு கல்யாணம் பண்ணி வைங்கன்னு சொல்றா."இந்தாம்மா, நீயாச்சு உன் லவ்வராச்சு. நா என்ன பண்ணமுடியும்? உன் காதலுக்கு மரியாதை குடுத்து உன்னை அனுப்பி வச்சேன். ஆனா உன் லவ்வர் உன்னை ரிஜெக்ட் பண்ணா அதுக்கு நான் என்ன பண்ணமுடியும்? வேணும்னா ஒன்னு பண்ணு. அந்தப்புரத்துல நிறைய தாசிகள் இருக்காங்க. நீயும் அவங்களோட போய் சேந்துக்கோ"ன்னு சத்யவதி சொல்றா.அம்பாவுக்கு இதைக்கேட்டு செம ஷாக். வந்துச்சு கோபம். "இந்தாம்மா... நான் சத்திரிய வம்சம். உன்ன மாதிரி மீனவப் பொண்ணா பொறந்து மன்னனை மயக்குனவ நான் கிடையாது. உன்கிட்ட என்ன பேச்சு? பீஷ்மா, நீதான என்னய தூக்கிட்டு வந்த... நீயே எனக்கு ஒரு வழியச் சொல்லு"ன்னு கேக்குறா.பீஷ்மனுக்கு ஒன்னும் சொல்லத் தெரியல. "அம்மா சத்யவதி சொன்னதுதான் சரி. நீ வேணும்னா அந்தப்புர தாசியா இரு. இல்லாட்டி உன் வழிய பாத்துட்டு கெளம்பு"ன்னு சொல்றான் பீஷ்மன்.செம காண்டான அம்பா "அடே பீஷ்மா,  என்னைத் தூக்கிட்டு வந்து நடுத்தெருவுல விட்டுட்டல்ல?  இந்த நாள்.. உன் டைரில நோட் பண்ணிக்கோ... மவனே, நீ நெனச்ச நேரம் சாகுற வரம் வாங்குனவனா? இல்ல, உன் சாவுக்கு நான்தாண்டா காரணம். இது சத்தியம்டா"ன்னு தொடைல அடிச்சி சத்தியம் பண்ணிட்டு போயே போயிட்டா.